CELEX: 32021D1113
Language: da
Date: 2021-06-28 00:00:00
Title: Rådets afgørelse (EU) 2021/1113 af 28. juni 2021 om den holdning, der skal indtages på Den Europæiske Unions vegne i Det Blandede EØS-Udvalg til ændring af bilag XI (Elektronisk kommunikation, audiovisuelle tjenesteydelser og informationssamfund) og protokol 37, der indeholder den i artikel 101 omhandlede liste, til EØS-aftalen (EØS-relevant tekst)

7.7.2021   
               
               
                  DA
               
               
                  Den Europæiske Unions Tidende
               
               
                  L 240/1
               
            
         RÅDETS AFGØRELSE (EU) 2021/1113
         af 28. juni 2021
         om den holdning, der skal indtages på Den Europæiske Unions vegne i Det Blandede EØS-Udvalg til ændring af bilag XI (Elektronisk kommunikation, audiovisuelle tjenesteydelser og informationssamfund) og protokol 37, der indeholder den i artikel 101 omhandlede liste, til EØS-aftalen
         (EØS-relevant tekst)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,
         under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.
                  
               
                     (2)
                  
                  
                     I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. bilag XI (Elektronisk kommunikation, audiovisuelle tjenesteydelser og informationssamfund) og protokol 37, der indeholder den i artikel 101 omhandlede liste (»protokol 37«), til EØS-aftalen.
                  
               
                     (3)
                  
                  
                     Europa-Parlamentets og Rådets forordning (EU) 2018/1971 (3) skal indarbejdes i EØS-aftalen.
                  
               
                     (4)
                  
                  
                     For at sikre en velfungerende EØS-aftale skal protokol 37 til EØS-aftalen udvides til at omfatte Sammenslutningen af Europæiske Tilsynsmyndigheder inden for Elektronisk Kommunikation (BEREC) som oprettet ved forordning (EU) 2018/1971.
                  
               
                     (5)
                  
                  
                     Med henblik på at sikre en ensartet gennemførelse af rammebestemmelserne om elektronisk kommunikation for så vidt angår EØS-aftalen deltager de nationale tilsynsmyndigheder i EFTA-staterne fuldt ud i repræsentantskabet for og arbejdsgrupperne i BEREC samt i BEREC-kontorets bestyrelse, men de har ikke stemmeret. EFTA-staternes nationale tilsynsmyndigheders udtalelser vil blive registreret særskilt af BEREC, når der udstedes udtalelser. EFTA-Tilsynsmyndigheden vil tage størst muligt hensyn til den udtalelse, som BEREC har vedtaget.
                  
               
                     (6)
                  
                  
                     Europa-Parlamentets og Rådets direktiv (EU) 2018/1972 (4) skal indarbejdes i EØS-aftalen.
                  
               
                     (7)
                  
                  
                     Direktiv (EU) 2018/1972 ophæver med virkning fra den 21. december 2020 Europa-Parlamentets og Rådets direktiv 2002/19/EF (5), 2002/20/EF (6), 2002/21/EF (7) og 2002/22/EF (8), som er indarbejdet i EØS-aftalen, og som derfor skal udgå af EØS-aftalen med virkning fra den 21. december 2020.
                  
               
                     (8)
                  
                  
                     Bilag XI og protokol 37 til EØS-aftalen bør derfor ændres i overensstemmelse hermed.
                  
               
                     (9)
                  
                  
                     Den holdning, der skal indtages på Unionens vegne i Det Blandede EØS-Udvalg, bør derfor baseres på udkastet til Det Blandede EØS-Udvalgs afgørelser —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Det Blandede EØS-Udvalg til den foreslåede ændring af bilag XI (Elektronisk kommunikation, audiovisuelle tjenesteydelser og informationssamfund) og protokol 37, der indeholder den i artikel 101 omhandlede liste, til EØS-aftalen, baseres på udkastet til Det Blandede EØS-Udvalgs afgørelser (9).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 28. juni 2021.
            
               
                  På Rådets vegne
               
               M. do C. ANTUNES
               
                  Formand
               
            
         
         
            (1)  EFT L 305 af 30.11.1994, s. 6.
         
            (2)  EFT L 1 af 3.1.1994, s. 3.
         
            (3)  Europa-Parlamentets og Rådets forordning (EU) 2018/1971 af 11. december 2018 om oprettelse af Sammenslutningen af Europæiske Tilsynsmyndigheder inden for Elektronisk Kommunikation (BEREC) og Agenturet for Støtte til BEREC (BEREC-kontoret), om ændring af forordning (EU) 2015/2120 og om ophævelse af forordning (EF) nr. 1211/2009 (EUT L 321 af 17.12.2018, s. 1).
         
            (4)  Europa-Parlamentets og Rådets direktiv (EU) 2018/1972 af 11. december 2018 om oprettelse af en europæisk kodeks for elektronisk kommunikation (EUT L 321 af 17.12.2018, s. 36).
         
            (5)  Europa-Parlamentets og Rådets direktiv 2002/19/EF af 7. marts 2002 om adgang til og samtrafik mellem elektroniske kommunikationsnet og tilhørende faciliteter (adgangsdirektivet) (EFT L 108 af 24.4.2002, s. 7).
         
            (6)  Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet) (EFT L 108 af 24.4.2002, s. 21).
         
            (7)  Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (EFT L 108 af 24.4.2002, s. 33).
         
            (8)  Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (forsyningspligtdirektivet) (EFT L 108 af 24.4.2002, s. 51).
         
            (9)  Jf. dokument ST 9721/21 på http://register.consilium.europa.eu.